सुबह से ही चर्चा के केन्द्र में रही तीसरी सीट को जीतने के लिए कांग्रेस ने हरसंभव उपाए कर लिया था। यहाँ तक कि अपने विधायकों को एयरलिफ्ट करा कर बंगलुरू भी पहुँचा दिया था। हालांकि इसके बावजूद भी कांग्रेस को क्रॉस वोटिंग का डर था जो कि बाद में सही साबित हुआ और कांग्रेस के दो विधायकों राघवजी पटेल और भोला भाई ने क्रॉस वोटिंग करते हुए बीजेपी को वोट दिया। लेकिन दोनो विधायकों चुनाव के नियमों का उल्लंघन करते हुए अपना वोट पोलिंग एजेंट से पहले अमित शाह को दिखा दिया जिस कारण मामला बढ गया और कांग्रेस ने इलेक्शन कमीशन का दरवाजा खटखटाया।